|  |  |  |
| --- | --- | --- |
|  1 9 7 6 2 0 1 2 |  | 130.szám 2012. ***augusztus***   |
|  Abonyi Horgász Egyesület |

#####  Nyílt rablóhalfogó verseny

Az Abonyi Horgász Egyesület Nyílt rablóhal fogó versenyt rendez az egyesület

I-es számú horgásztaván:

 ***2012. augusztus 25-én szombat 19 órától***

 ***2012. augusztus 26-án 07 óráig.***

A verseny idején az I-es tavon csak a versenybe benevezettek horgászhatnak!

Horgászás csak partról megengedett.

***NEVEZÉS:*** Az egyesületi horgásztanyánál 25-én 18-19 óráig.

***NEVEZÉSI DÍJ:*** Egyesületi tagoknak 500.-Ft,

 Kívülállóknak: 500.-Ft. + egy napijegy ára (össz. 3.000.-Ft.)

***FELSZERELÉS:*** 2 db. bot, 2-2 szem horoggal, tetszés szerint úszós vagy fenekező készséggel. Csali használata tetszés szerint. ***Pergetni tilos!!!***

***MÉRLEGELÉS:*** a helyszínen a fogást követően azonnal.

***EREDMÉNY HIRDETÉS:*** 26-án 07 óra 30 perckor.

***DÍJAZÁS:*** A súlyban legtöbb harcsát és a legtöbb süllőt fogók, valamint az abszolút győztest (összsúlyban a legtöbbet fogót) díjazzuk. Az abszolút győztesnek többféle halat kell fognia.

A partszakasz használónak nincs elsőbbségi joga! A horgászhelyet sötétedéstől,

virradatig, fehér fénnyel meg kell világítani. Ha valaki versenyhelyét a verseny vége előtt elhagyja, kizárja magát a versenyből. A verseny végén 2 db. méretes ragadozó halat lehet elvinni úgy, hogy a heti fogási lehetőségbe nem számít bele. Ezt a fogási naplóban külön fel kell tüntetni. Ha valaki békés halat fog, és a heti fogási lehetőségbe belefér, akkor elviheti a fogási naplóba való beírás mellett. Kívülálló 1 db. méretes halat elvihet.

***A versenybe nevezetteknek jó szórakozást kívánunk.***

 ***H Í R E K – K Ö Z L E M É N Y E K***

A horgász egyesület vezetősége 2012. augusztus 05-én vezetőségi ülést tartott.

Elfogadta a horgászversennyel kapcsolatos teendőket. Mivel a bojlis versenyre semmilyen javaslat nem érkezett az érintettek részéről így azt törölte a versenynaptárból. A kíírásnak megfelelően ismételten meghirdetjük 2012. szeptember 22-én 07 órára a napijegyesek versenyét. Kérjük, hogy mindenki ajánlja ismerőseinek ez a versenyt.

A vezetőség megbízta az elnököt, hogy vizsgálja felül a partszakasz szerződések tartalmát és egy új, a mai kornak megfelelő szerződést dolgozzon ki, amit a vezetőség jóváhagyása után, mindenkivel újra kell kötni. A Környezetvédelmi Felelős beszámolt a partszakaszok állapotáról, és a következőkről adott tájékoztatást: I/6. sz partszakasz elhanyagolt, I/32. sz. stég rossz, I/44. stég rossz, használhatatlan, II/10. sz. patszakaszon, nem hajtotta végre a használó a bódéra vonatkozó a vezetőség által elrendelt rendezést, többszöri felszólítás ellenére sem. II/29 sz. partszakaszon lévő bódé még mindig rendezetlen.

A vezetőség utasította az elnököt, hogy a II/10. partszakasz használója ellen indítson fegyelmi eljárást a vezetőség utasításainak be nem tartása miatt.

A vezetőség ismételten felhívja a partszakasz használók figyelmét arra, hogy partszakaszaikat folyamatosan tartsák rendben, és mindíg biztonságos horgászásra alkalmas állapotban legyen. Stég építéséhez a vezetőség hozzájárulása szükséges, a kérelemhez rajzot kell csatolni. A stégek hátsó lábainak a parton kell lenni. Ismét felhívjuk a figyelmet arra, hogy beton lépcső, vagy egyéb betonozás 1 méternél szélesebb nem lehet, minden ettől eltérőt el kell bontani.

A vezetőség az új egyesületi törvénynek megfelelően megbízta dr.Kriston István ügyvéd urat az egyesület törvényességi felügyeletével, és minden jogi eljárás ellátásával.

Előre láthatóan augusztus végén 20 mázsa pontyot fogunk telepíteni az I-II-III-as tavakba. A pontos dátumot, a raktár falán való kiírásból és az interneten keresztül tudhatják meg, és az ott kiírtaknak megfelelően tartsák be a tilalmi időt.

***Telepítési tilalom alatt, csak ragadozó halra lehet horgászni, csak élő hallal, vagy halszelettel. Pergetni tilos!!! Csalihalat csak 1x1méteres csalihal fogó hálóval szabad fogni.***

Következő közösségi munka 2012. szeptember 01-én 07 órakor lesz.

 ABONYI HORGÁSZ EGYESÜLET VEZETŐSÉGE

#####

#####